CELEX: 22019D0083
Language: lt
Date: 1543881600000
Title: 2018 m. gruodžio 4 d. Stabilizacijos ir asociacijos tarybos sprendimas Nr. 1/2018 dėl perėjimo į antrąjį Europos Bendrijų bei jų valstybių narių ir buvusiosios Jugoslavijos Respublikos Makedonijos asociacijos etapą, remiantis Stabilizacijos ir asociacijos susitarimo 5 straipsnio 3 dalimi [2019/83]

21.1.2019   
               
               
                  LT
               
               
                  Europos Sąjungos oficialusis leidinys
               
               
                  L 18/51
               
            
         STABILIZACIJOS IR ASOCIACIJOS TARYBOS SPRENDIMAS Nr. 1/2018
         2018 m. gruodžio 4 d.
         dėl perėjimo į antrąjį Europos Bendrijų bei jų valstybių narių ir buvusiosios Jugoslavijos Respublikos Makedonijos asociacijos etapą, remiantis Stabilizacijos ir asociacijos susitarimo 5 straipsnio 3 dalimi [2019/83]
         STABILIZACIJOS IR ASOCIACIJOS TARYBA,
         atsižvelgdama į Europos Bendrijų bei jų valstybių narių ir buvusiosios Jugoslavijos Respublikos Makedonijos stabilizacijos ir asociacijos susitarimą (1) (toliau – Susitarimas), ypač į 5 straipsnio 3 dalį,
         kadangi:
         
                     (1)
                  
                  
                     Susitarimo 5 straipsnio 1 dalyje numatytas daugiausia dešimties metų pereinamasis laikotarpis, kuris yra padalytas į du etapus;
                  
               
                     (2)
                  
                  
                     pirmasis etapas prasidėjo 2004 m. balandžio 1 d., kai įsigaliojo Susitarimas;
                  
               
                     (3)
                  
                  
                     Susitarimo 5 straipsnio 3 dalyje nustatyta, kad Stabilizacijos ir asociacijos taryba įvertina padarytą pažangą bei priima sprendimą dėl perėjimo į antrąjį etapą bei jo trukmės, taip pat dėl to, ar reikia keisti antrąjį etapą reglamentuojančių nuostatų turinį;
                  
               
                     (4)
                  
                  
                     Šalys pasiryžusios įvykdyti perėjimo į antrąjį asociacijos etapą įsipareigojimus;
                  
               
                     (5)
                  
                  
                     buvusioji Jugoslavijos Respublika Makedonija imasi priemonių, kurių reikia užtikrinti, kad laikomasi visų perėjimo į antrąjį etapą įsipareigojimų,
                  
               PRIĖMĖ ŠĮ SPRENDIMĄ:
         
            1 straipsnis
            Perėjimas į Europos Bendrijų bei jų valstybių narių ir buvusiosios Jugoslavijos Respublikos Makedonijos stabilizacijos ir asociacijos susitarimo antrąjį etapą, nurodytą Susitarimo 5 straipsnio 3 dalyje, įsigalioja.
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2018 m. gruodžio 4 d.
            
               
                  Stabilizacijos ir asociacijos tarybos vardu
               
               
                  Pirmininkas
               
            
         
         
            (1)  OL L 84, 2004 3 20, p. 13.